section_heading: Novi izvršni šef
paragraph_text: Ercole DiMeo 1995. je osuđen na doživotnu kaznu zatvora. Jackie Aprile je imenovan izvršnim šefom obitelji, što je razgnjevilo Juniora Soprana. Pretpostavljalo se da će Soprano preuzeti obitelj kad DiMeo umre ili završi u zatvoru, ali je DiMeo bio impresioniran liderskim sposobnostima Jackieja Aprilea (ekipa Aprile godinama je bila najprofitabilnija i najbolje vođena u organizaciji). Razdoblje Jackiejeve vladavine (1995. – 1999.) smatra se mirnodopskim i prosperitetnim; Jackie je bio poštovan i omiljen šef koji nije 'jeo sam', na zadovoljstvo svojih kapetana.